ປະເທດ ອາຟຣິກາໃຕ້ ປິດຊາຍແດນ, ໂຮງຮຽນ, ການເຕົ້າໂຮມກັນ ເພື່ອຄວບຄຸມ ໄວຣັສໂຄໂຣນາ
ແຕ່ບໍ່ແມ່ນທຸກຄົນໃນ ອາຟຣິກາໃຕ້ ທີ່ເປັນຫ່ວງ ກ່ຽວກັບ ໄວຣັສໂຄໂຣນາ. 
ປະເທດ ອາຟຣິກາໃຕ້ ໄດ້ປະກາດໃຊ້ມາດຕະການທີ່ແຂງຂັນ ເພື່ອເຮັດໃຫ້ການແຜ່ລະບາດ ຂອງເຊື້ອໄວຣັສໂຄໂຣນາຊ້າລົງ ພຽງນຶ່ງອາທິດຫຼັງຈາກປະເທດດັ່ງກ່າວໄດ້ພົບເຫັນກໍລະນີທຳ ອິດ ແລະ ກໍເພີ່ມຂຶ້ນເປັນຫຼາຍສິບກໍລະນີພຽງໃນເວລານຶ່ງອາທິດ ໃນມື້ວັນອາທິດແລ້ວປະທາ ນາທິບໍດີ ຊາຍຣິລ ຣາມາໂຟຊາ ໄດ້ສັ່ງໃຫ້ປິດຊາຍແດນທຸກແຫ່ງ, ໂຮງຮຽນ ແລະ ການໂຮມຊຸມ ນຸມຂະໜາດໃຫຍ່ໃນທົ່ວປະເທດ ທີ່ນະຄອນ ໂຈແຮນເນັສເບີກ ເປັນສູນກາງເສດຖະກິດ ແລະ ການຂົນສົ່ງຂອງປະເທດ, ປະຊາຊົນໄດ່ພາກັນສະແດງຄວາມເຫັນ ກ່ຽວກັບ ຂ່າວເລື່ອງນີ້ ອານິ ຕາ ພາວແວລ ນັກຂ່າວວີໂອເອມີລາຍງານຈາກ ໂຈແຮນເນັສເບີກ ເຊິ່ງ ພຸດທະສອນ ຈະນຳ ລາຍລະອຽດມາສະເໜີທ່ານໃນອັນດັບຕໍ່ໄປ ການເພີ່ມຂຶ້ນຂອງໄວຣັສໂຄໂຣນາໃນປະເທດ ອາຟຣິກາໃຕ້ ໄດ້ເຮັດໃຫ້ປະທາ ນາທິບໍດີ ຊາຍ ຣິລ ແຣມໂຟຊາ ຕ້ອງປະກາດມາດຕະການທີ່ເຄັ່ງຄັດຂຶ້ນ ເພື່ອ ພະຍາຍາມຄວບຄຸມການແຜ່ ລາມຂອງໄວຣັສ ທ່ານ ແຣມໂຟຊາ ໄດ້ປະກາດການຫ້າມເດີນທາງຈາກບັນດາປະເທດທີ່ມີຄວາມ ສ່ຽງສູງ, ການ ເຕົ້າໂຮມກັນໃນສາທາລະນະຫຼາຍກວ່າ 100 ຄົນ ແລະ ປິດໂຮງ ຮຽນທຸກແຫ່ງຈາກວັນພຸດທີ່ຜ່ ທ່ານ ຊາຍຣິລ ແຣມໂຟຊາ ປະທານາທິບໍດີແຫ່ງປະເທດ ອາຟຣິກາໃຕ້ ໄດ້ ກ່າວວ່າ “ຕອນນີ້ພວກເຮົາໄດ້ປະກາດພາວະໄພພິບັດແຫ່ງຊາດ ໃນແງ່ຂອງ ກົດໝາຍ ການຈັດການກັບໄພພິບັດ ມັນຈະຊ່ວຍໃຫ້ພວກເຮົາມີກົນໄກການ ຈັດການກັບໄພພິບັດທີ່ໄດ້ມີການພົວພັນ ແລະ ປະສານງານກັນທີ່ຈະເພັ່ງເລັງ ໃສ່ການປ້ອງກັນ ແລະ ຫຼຸດການແຜ່ລະບາດຂອງໄວຣັສນີ້ ” ລັດຖະບານຂອງ ອາຟຣິກາໃຕ້ ໃນທ້າຍອາທິດທີ່ຜ່ານມາໄດ້ນຳເອົາປະຊາຊົນ ຂອງເຂົາເຈົ້າ 114 ຄົນກັບຈາກເມືອງ ວູຮານ, ໃນປະເທດ ຈີນ ບ່ອນທີ່ການ ແຜ່ລະບາດໄດ້ເລີ່ມຂຶ້ນ ເຂົາເຈົ້າຈະຖືກກັກບໍລິເວນເປັນເວລາ 3 ອາທິດ, ເຖິງແມ່ນວ່າບໍ່ມີຄົນໃດຖືກ ກວດພົບໄວຣັສດັ່ງກ່າວກໍຕາມ ໃນນະຄອນຫຼວງ ໂຈແຮນເນັສເບີກ, ເຊິ່ງ ແມ່ນສູນກາງດ້ານເສດຖະກິດ ແລະ ການຂົນສົ່ງຂອງ ອາຟຣິກາໃຕ້ ນັ້ນ, ປະຊາຊົນປາກົດວ່າຈະປະຕິບັດຕາມຄຳເຕືອນຂອງປະທານາທິບໍດີຢ່າງຈິງຈັງ ທ່ານ ຟີລິບ ວາເລັດ, ນັກກົດໝາຍໄດ້ກ່າວວ່າ “ຄວາມເປັນຫ່ວງຂອງຂ້າພະ ເຈົ້າກໍແມ່ນວ່າ, ມັນຈະແກ່ຍາວໄປດົນປານໃດ? ເພາະວ່າຈາກທັດສະນະ ດ້ານທຸລະກິດເທົ່ານັ້ນ, ຖ້າພວກເຮົາປິດຫຼາຍສ່ວນຂອງທຸລະກິດຂອງພວກເຮົາ ຫຼື ແຊກແຊງວິທີການດຳເນີນທຸລະກິດຂອງພວກເຮົາຢ່າງຫຼວງຫຼາຍນັ້ນ, ຂ້າພະເຈົ້າ ພຽງແຕ່ເປັນຫ່ວງວ່າ ພວກເຮົາຈະຢູ່ໄດ້ໄປດົນຊໍ່າໃດ ແລະ ຂ້າພະເຈົ້າເປັນຫ່ວງ ກ່ຽວກັບ ພະນັກງານ ຂ້າພເເຈົ້າເປັນຫ່ວງ ກ່ຽວກັບ ລົດຕັກຊີ ຖ້າບໍ່ມີລົດຕັກຊີ ແລະ ບໍ່ມີລົດເມ, ພວກເຮົາກໍອາດຈະບໍ່ມີທຸລະກິດ ” ທ່ານ ຟີລີ ຈິຄາເລ, ຜູ້ບໍລິຫານໂຄງການໄດ້ກ່າວວ່າ “ຂ້າພະເຈົ້າຄິດວ່າ ມັນ ແມ່ນເວລາທີ່ເໝາະສົມ, ເພາະວ່າດຽວນີ້ພວກເຮົາພວກເຮົາໄດ້ພາກັນຖືເບົາ ກ່ຽວກັບ ໂຣກນີ້ ມັນຄືກັບວ່າມັນມາຮອດດຽວນີ້ ທີ່ທ່ານປະທານາທິບໍດີ ໄດ້ ເຮັດໃຫ້ພວກເຮົາຮູ້ ກ່ຽວກັບ ຄວາມຮ້າຍແຮງ ແລະ ມັນຈະສົ່ງຜົນກະທົບຕໍ່ ພວກເຮົາຫຼາຍ ຊໍ່າໃດ, ເຊິ່ງພວກເຮົາກໍຮູ້ວ່າ, ໂອບໍ່, ນີ້ແມ່ນບັນຫາທີ່ໃຫຍ່ຫຼາຍ ແລະ ພວກ ເຮົາຕ້ອງເລີ່ມເບິ່ງແຍງຕົນເອງແລ້ວ ” ແຕ່ບໍ່ແມ່ນທຸກຄົນໃນ ອາຟຣິກາໃຕ້ ທີ່ເປັນຫ່ວງ ກ່ຽວກັບ ໄວຣັສໂຄໂຣນາ ທ່ານນາງ ແມນດລາ ເອັນຄູເບ, ທີ່ປຶກສາ ກ່ຽວກັບ ການຂາຍ ໄດ້ກ່າວວ່າ “ຂ້າພະເຈົ້າບໍ່ໄດ້ເປັນຫ່ວງ, ແມ່ນແຕ່ໜ້ອຍດຽວ ຂ້າພະເຈົ້າໝາຍຄວາມວ່າ, ຢູ່ຫ້ອງການ, ທ່ານຮູ້ບໍ່, ຂ້າພະເຈົ້າແມ່ນມີຄວາມສ່ຽງຢູ່ແລ້ວ ສະນັ້ນຂ້າພະ ເຈົ້າຈະລົ້ມແຫຼວໃນວຽກງານບໍ່ໄດ້ ” ແຕ່ທ່ານ ແຣມໂຟຊາ ໄດ້ຮຽກຮ້ອງປະເທດສີຮຸ່ງ, ທີ່ໄດ້ດີ້ນຮົນກັບອັດຕາການ ຫວ່າງງານສູງ ແລະ ການຕັດໄຟຟ້າຢູ່ແລ້ວນັ້ນ, ໃຫ້ລຸກຂຶ້ນຕໍ່ສູ້ ກັບສະຖານະ ການທີ່ຫຍຸ້ງຍາກຈາກໄວຣັສໂຄໂຣນາ ພະຍາດທາງເດີນຫາຍໃຈດັ່ງກ່າວໄດ້ຕິດແປດໃສ່ 170,000 ຄົນທີ່ຖືກຢືນຢັນ ໃນທົ່ວໂລກນັບຕັ້ງແຕ່ເດືອນທັນວາເປັນຕົ້ນມາ ແຕ່ບັນດາເຈົ້າໜ້າທີ່ສາທາລະນະສຸກຢ້ານວ່າຕົວເລກຂອງກໍລະນີທີ່ບໍ່ໄດ້ຮັບການຢືນຢັນອາດສູງກວ່ານັ້ນຫຼາຍ